1981 Hinckley Sou'wester 50 Sloop Zeil Boot te koop - nl.yachtworld.com
US$ 279,000 (EUR 249,776)
Type motor: 6-354 4 cylinder fwc diesel
RE: Hinckley Sou'wester 50 Sloop, St. Michaels, MD Curriebeker kan vir vuurwerk sorg | Maroela Media
In die Curriebekerreeks is die Sharks seker van ʼn halfeindstryd tuis, maar al vyf ander spanne wat in aksie is, kan vir een van die ander drie plekke in aanmerking kom; en in die Eerste Liga het die uitkloprondes reeds aangebreek.
Die grootste opwinding, en taaiste stryd, wag waarskynlik op Ellispark, waar die Goue Leeus (deur hul Springbokke versterk) en die verdedigende kampioen, die Vrystaatse Cheetahs (met hul Pro14-span), aanmekaarspring.
Wie ook al wen, het ʼn goeie kans om tuis in die halfeindronde te speel, tensy die Westelike Provinsie teen die verwagting in die Sharks, wat boaan die punteleer is, in Durban klop.
Laasgenoemde wedstryd sal ʼn belangrike karaktertoets vir die Streeptruie wees, want sou hulle nie wen nie, sal hulle minstens twee bonuspunte moet verdien om van hul tweede plek verseker te wees.
Vrydag se verloorspan in die kragmeting tussen die Blou Bulle en die Pumas op Loftus Versfeld is een van die twee spanne wat droë bek sal sit, en die wenspan moet vyf punte verdien om enigsins sy aanspraak lewend te hou.
Die geheelprentjie is allermins so eenvoudig, en ʼn mens sal maar moet kyk wat gebeur.
Die beker wat in die Curriebeker- Eerste Liga op die spel is. (Foto: Saru)
In die reeks se eerste liga kan die strafste mededinging in die wedstryd Vrydag tussen die Valke en die Luiperds in Brakpan verwag word.
Die twee spanne was die vorige drie jaar ook in die halfeindstryd slaags, waar die Luiperds die afgelope twee jaar en die Valke in 2014 gewen het.
Die Griffons, die verdedigende kampioen, speel Saterdag in Welkom teen die Boland, en hoewel hy die gunsteling is om die wedstryd te wen, kan verwag word dat die Kavaliers ʼn harde neut sal wees om te kraak.
19:00 Blou Bulle teen Pumas, Loftus Versfeld, Pretoria.
15:00 Sharks teen WP, Kingspark, Durban.
17:15 Goue Leeus teen Vrystaat, Ellispark, Johannesburg.
16:00 Valke teen Luiperds, Bosmanstadion, Brakpan.
15:00 Griffons teen Boland, Welkom.